ΑΠΟΦΑΣΕΙΣ
Αριθμ. 95656
Τροποποίηση της υπό στοιχεία 29190 οικ.
Φ.109.1/20.07.2020 απόφασης του Γενικού Γραμματέα Πολιτικής Προστασίας «Κανονισμός Ορ-
γάνωσης και Λειτουργίας του Εθνικού Συντονιστικού Κέντρου Επιχειρήσεων και Διαχείρισης
Κρίσεων (Ε.Σ.Κ.Ε.ΔΙ.Κ.) ρύθμιση θεμάτων διάρθρωσης, στελέχωσης και λοιπές διατάξεις»
(Β’ 3005).
Ο ΓΕΝΙΚΟΣ ΓΡΑΜΜΑΤΕΑΣ ΠΟΛΙΤΙΚΗΣ
ΠΡΟΣΤΑΣΙΑΣ ΤΟΥ ΥΠΟΥΡΓΕΙΟΥ ΚΛΙΜΑΤΙΚΗΣ
ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
1.Τις διατάξεις:
α. Της παρ. 10 του άρθρου 36 του ν. 4662/2020 «Εθνικός Μηχανισμός Διαχείρισης Κρίσεων και Αντιμετώπι-
σης Κινδύνων, αναδιάρθρωση της Γενικής Γραμματείας
Πολιτικής Προστασίας, αναβάθμιση συστήματος εθελοντισμού πολιτικής προστασίας, αναδιοργάνωση του
Πυροσβεστικού και άλλες διατάξεις» (Α’ 27).
β. Των άρθρων 29 και από 49 έως 57 του ν. 5075/2023
«Αναδιάρθρωση Πολιτικής Προστασίας - Εθνικός Μηχανισμός Εναέριας Διάσωσης και Αεροδιακομιδών και άλ-
λες επείγουσες διατάξεις για την κρατική αρωγή» (Α’ 206).
γ. Της υπό στοιχεία 29190 οικ. Φ.109.1/20.07.2020 απόφασης του Γενικού Γραμματέα Πολιτικής Προστασίας
«Κανονισμός Οργάνωσης και Λειτουργίας του Εθνικού
Συντονιστικού Κέντρου Επιχειρήσεων και Διαχείρισης
Κρίσεων (Ε.Σ.Κ.Ε.ΔΙ.Κ.) ρύθμιση θεμάτων διάρθρωσης,
στελέχωσης και λοιπές διατάξεις» (Β’ 3005).
δ. Του άρθρου 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98) το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
ε. Του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
στ. Της υπό στοιχεία ΓΔΟΥΕΣ/1/4/945/15-03-2020 κοινής απόφασης του Πρωθυπουργού και του Υπουργού
Προστασίας του Πολίτη «Διορισμός Γενικού Γραμματέα
Πολιτικής Προστασίας στο Υπουργείο Προστασίας του
Πολίτη» (Υ.Ο.Δ.Δ. 183).
2. Την υπό στοιχεία ΑΠ 95313/23.12.2024 εισήγηση
της Διεύθυνσης Δημοσιονομικής Διαχείρισης της Γενικής Διεύθυνσης Οικονομικών Υπηρεσιών και Επιτελικού
Σχεδιασμού του Υπουργείου Προστασίας του Πολίτη
σχετικά με τις δημοσιονομικές επιπτώσεις της παρούσας.
3.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο πρώτο
Στην υπό στοιχεία 29190 οικ. Φ.109.1/20.07.2020 απόφαση του Γενικού Γραμματέα Πολιτικής Προστασίας
«Κανονισμός Οργάνωσης και Λειτουργίας του Εθνικού
Συντονιστικού Κέντρου Επιχειρήσεων και Διαχείρισης
Κρίσεων (Ε.Σ.Κ.Ε.ΔΙ.Κ.) ρύθμιση θεμάτων διάρθρωσης,
στελέχωσης και λοιπές διατάξεις» (Β’ 3005) επέρχονται
οι εξής τροποποιήσεις:
1. Προστίθεται περ. δ στο άρθρο 2, ως προς την αρμοδιότητα της υποστήριξης του Εθνικού Μηχανισμού
«Ερμής Θεοφάνης Θεοχαρόπουλος» και το άρθρο 2 διαμορφώνεται ως εξής:
«Άρθρο 2
Αρμοδιότητες
Το Ε.Σ.Κ.Ε.ΔΙ.Κ. είναι αρμόδιο για:
α. Τον επιχειρησιακό συντονισμό της κινητοποίησης
των πυροσβεστικών δυνάμεων, μέσων και εξοπλισμού,
κατά τις εντολές της φυσικής ηγεσίας του Πυροσβεστικού Σώματος, στο πλαίσιο εκπλήρωσης της αποστολής
του για την αντιμετώπιση των συνεπειών από φυσικές,
τεχνολογικές και λοιπές καταστροφές, τις περιπτώσεις
διάσωσης και παροχής βοηθείας, περιφρούρησης και
διαφύλαξης της περιουσίας που καταστράφηκε ή απειλήθηκε από πυρκαγιές ή άλλες καταστροφές.
β. Τη συνδρομή σε φορείς του εσωτερικού, καθώς και
σε φορείς άλλων χωρών στο πλαίσιο διακρατικών ή διμερών συμφωνιών.
γ. Τον επιχειρησιακό συντονισμό και τη συνεργασία όλων των συναρμόδιων Υπηρεσιών, στο πλαίσιο
εφαρμογής του Εθνικού Σχεδιασμού Πολιτικής Προστασίας της Χώρας σε εθνικό, περιφερειακό και τοπικό
επίπεδο, για την αντιμετώπιση σοβαρών συμβάντων,
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 14
10.01.2025 21:33:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
ιδίως, σεισμών, πλημμυρών, δασικών και αστικών πυρκαγιών, μεγάλων αυτοκινητιστικών, σιδηροδρομικών,
ναυτικών και αεροπορικών ατυχημάτων, τσουνάμι, Χημικών Βιολογικών Ραδιολογικών Πυρηνικών (Χ.Β.Ρ.Π.)
συμβάντων, καθώς και μεγάλης έκτασης τεχνολογικών
ατυχημάτων.
δ. Την υποστήριξη και ενίσχυση του έργου του Πυροσβεστικού Σώματος και του Εθνικού Μηχανισμού
«Ερμής Θεοφάνης Θεοχαρόπουλος» στο πλαίσιο του
ν. 3075/2023 (Α’ 206) με υλικοτεχνικό εξοπλισμό, υποδομές και προσωπικό, σε συμβάντα και επιχειρήσεις
εναέριας διάσωσης και αεροδιακομιδών που υπάγονται
στην αρμοδιότητα του, εντός του χερσαίου χώρου της
ελληνικής επικράτειας».
2. Προστίθεται περ. στ στην παρ. 2 του άρθρου 3 περί
Διάρθρωσης ως προς την προσθήκη της Μονάδας Διάσωσης και Αεροδιακομιδών (Unit6-HEMS) και το άρθρο 3
διαμορφώνεται ως εξής:
«Άρθρο 3
Διάρθρωση
1.Το Ε.Σ.Κ.Ε.ΔΙ.Κ. λειτουργεί επί εικοσιτετραώρου βάσεως, καθ’ όλη τη διάρκεια του έτους, κατά τρόπο ώστε
να εξασφαλίζεται η απρόσκοπτη επιχειρησιακή και συντονιστική λειτουργία και δράση του.
2.Το Ε.Σ.Κ.Ε.ΔΙ.Κ. διαρθρώνεται επιχειρησιακά στις
ακόλουθες Μονάδες:
α. Μονάδα Χερσαίων και Θαλάσσιων Επιχειρήσεων
(Unit1-SEALOPS).
β. Μονάδα Εναερίων Επιχειρήσεων (Unit2-AIROPS).
γ. Μονάδα Εμπλεκομένων Φορέων (Unit3-COMRES).
δ. Μονάδα Ευρωπαϊκού Μηχανισμού και ΔιεθνούςΣυνδρομής (Unit4- EUCPM/RescEU).
ε. Μονάδα Ευρωπαϊκού Αριθμού Έκτακτης Ανάγκης
(Unit5-112).
στ. Μονάδα Διάσωσης και Αεροδιακομιδών (Unit6HEMS).
3. Το Ε.Σ.Κ.Ε.ΔΙ.Κ. διαρθρώνεται διοικητικά ως εξής:
α. Γραφείο Διοικητή.
β. Τμήμα Διοικητικής Υποστήριξης, το οποίο διαρθρώνεται σε:
αα. Γραφείο Προσωπικού.
ββ. Γραφείο Προμηθειών-Δαπανών.
γγ. Γραφείο Διαχείρισης Υλικού.
δδ. Γραφείο Υποστήριξης Κτιριακών Υποδομών.
εε. Γραφείο Υποστήριξης Πληροφοριακών Συστημάτων.
γ. Μονάδα Επιστημονικής Υποστήριξης.
δ. Γραφείο Γραμματείας Υποδιοικητή.
ε. Γραφείο Γραμματείας Υποστήριξης Μονάδων.»
3. Προστίθεται περ. ι στο άρθρο 5 ως προς τη συγκρότηση της Επιτροπής τήρησης αρχείων καταγραφικών
δεδομένων και το άρθρο 5 διαμορφώνεται ως εξής:
«Άρθρο 5
Καθήκοντα Διοικητή
Ο Διοικητής του Ε.Σ.Κ.Ε.ΔΙ.Κ. έχει όλα τα καθήκοντα και
τις υποχρεώσεις που προβλέπουν οι ισχύουσες διατάξεις
για τον Διοικητή Πυροσβεστικής Υπηρεσίας και επιπλέον
τα ακόλουθα ειδικά καθήκοντα:
α. Μεριμνά για την ομαλή λειτουργία του Ε.Σ.Κ.Ε.ΔΙ.Κ.
και τη συνεργασία του με τους κατά περίπτωση εμπλεκόμενους φορείς.
β. Καθοδηγεί, συντονίζει, εποπτεύει και ελέγχει όλες τις
Μονάδες του Ε.Σ.Κ.Ε.ΔΙ.Κ. και είναι υπεύθυνος έναντι της
Ηγεσίας του Πυροσβεστικού Σώματος για κάθε ζήτημα
που ανάγεται στην άσκηση των αρμοδιοτήτων του.
γ. Είναι υπεύθυνος για την ενημέρωση της Ηγεσίας, του
επικεφαλής του Συντονιστικού Οργάνου Πολιτικής Προστασίας και του Εθνικού Διοικητή Πολιτικής Προστασίας.
δ. Μεριμνά για τη μετεκπαίδευση, επιμόρφωση και
εξειδίκευση του προσωπικού και, αν κριθεί αναγκαίο,
εισηγείται την αποστολή υπαλλήλων σε Σχολές του εσωτερικού ή του εξωτερικού.
ε. Σε περίπτωση εφαρμογής ή άρσης Γενικής ή Μερικής Επιφυλακής διαταχθείσας από τον Αρχηγό Π.Σ.,
ενημερώνει άμεσα τις εμπλεκόμενες, κατά περίπτωση,
Πυροσβεστικές Υπηρεσίες για την έναρξη και λήξη αυτής
και καλεί σε επιφυλακή το προσωπικό του Ε.Σ.Κ.Ε.ΔΙ.Κ.
στ. Διαβιβάζει τις εντολές της Ηγεσίας και του Γενικού Γραμματέα Πολιτικής Προστασίας σχετικά με την
κινητοποίηση Εθελοντικών Οργανώσεων σε διάφορες
επιχειρήσεις που αφορούν στην αποστολή του Π.Σ.
ζ. Συντονίζει επιχειρησιακά την κινητοποίηση των
διατιθέμενων εναερίων μέσων, κατόπιν έγκρισης του
Αρχηγού Π.Σ.
η. Δύναται να αναθέτει ειδικότερα καθήκοντα στο προσωπικό των Μονάδων, σε περίπτωση κατά την οποία
απαιτούνται, στο πλαίσιο δράσης τους, εξειδικευμένες
γνώσεις.
θ. Ενημερώνει και συντονίζει σε εθνικό επίπεδο τους
αρμόδιους φορείς για τις ενέργειες προετοιμασίας κινητοποίησής τους, όσον αφορά στην αντιμετώπιση
φυσικών, τεχνολογικών και λοιπών καταστροφών ή καταστάσεων έκτακτης ανάγκης, με σκοπό την αποτροπή
ή/και ελαχιστοποίηση των συνεπειών τους.
ι. Είναι υπεύθυνος για τη συγκρότηση της Επιτροπής
τήρησης αρχείων των καταγραφικών δεδομένων του
Ε.Σ.Κ.Ε.ΔΙ.Κ. καθώς και για την τήρηση του απόρρητου
αρχείου του ως αυτό προβλέπεται στο άρθρο 13».
4. Αντικαθίσταται η περ. α της παρ. 2 του άρθρου 10
περί Μονάδας Επιστημονικής Υποστήριξης και το άρθρο
10 διαμορφώνεται ως εξής:
«Άρθρο 10
Μονάδα Επιστημονικής Υποστήριξης
1. Η Μονάδα Επιστημονικής Υποστήριξης στελεχώνεται από εξειδικευμένο προσωπικό του Πυροσβεστικού
Σώματος και της Γενικής Γραμματείας Πολιτικής Προστασίας, ιδίως, από μετεωρολόγους, δασολόγους, δασοπό-
νους, χημικούς μηχανικούς, πολιτικούς μηχανικούς και
μηχανολόγους μηχανικούς, γεωλόγους και πτυχιούχους
διαχείρισης ανάλυσης κρίσεων και καταστροφών. Ειδικότερα, στελεχώνεται από τέσσερις (4) Αξιωματικούς
Γενικών και Ειδικών Καθηκόντων του Π.Σ., με καλή γνώση
αγγλικών, πληροφοριακών συστημάτων και χειρισμού
Η/Υ. Η Μονάδα Επιστημονικής Υποστήριξης δύναται να
στελεχώνεται κατά τη κρίση του Διοικητή και με επιπλέον προσωπικό κατάλληλου γνωστικού αντικειμένου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
2. Η Μονάδα Επιστημονικής Υποστήριξης είναι αρμόδια για:
α. Την επιχειρησιακή αξιολόγηση πληροφοριών
και δεδομένων που αφορούν σε υπό εξέλιξη συμβάντα και την προειδοποίηση για επερχόμενο κίνδυνο.
Ο Διοικητής του Ε.Σ.Κ.Ε.ΔΙ.Κ δύναται να ορίζει κατά
την αντιπυρική περίοδο, τη λειτουργία της Μονάδας
Επιστημονικής Υποστήριξης σε βάρδιες (με φυσική
παρουσία ή ετοιμότητα προς άμεση απόκριση) με
στόχο την ετοιμότητα των υπηρετούντων ανά βάρδια
μελών της προς παροχή επιστημονικής υποστήριξης
σε όλα τα υπό εξέλιξη συμβάντα και επερχόμενους
κινδύνους.
β. Την παρακολούθηση μέσω του συστήματος Ψηφιακής Υπηρεσίας Ειδοποίησης και Αντιμετώπισης Πυρκα-
γιάς όλων των σοβαρών συμβάντων αρμοδιότητας του
Πυροσβεστικού Σώματος.
γ. Την επιχειρησιακή αξιολόγηση των πληροφοριών
και δεδομένων που δέχεται το Ε.Σ.Κ.Ε.ΔΙ.Κ. καθ’ όλη τη
διάρκεια του εικοσιτετραώρου και αφορούν σε προειδοποίηση για επερχόμενο κίνδυνο, σε ενημέρωση για
αιφνίδιο γεγονός και για εν εξελίξει σοβαρό συμβάν.
δ. Την παροχή, ιεραρχικά, των απαραίτητων πληροφοριών και της σχετικής τεχνογνωσίας για την υποστήριξη
λήψης αποφάσεων, εποπτείας και συντονισμού των επιχειρήσεων του Ε.Σ.Κ.Ε.ΔΙ.Κ. σε συνεργασία με την Ε.Μ.Υ
και όλους τους συνεισφέροντες στην παροχή επιστημονικής τεχνογνωσίας φορείς.
ε. Την τήρηση βάσεων δεδομένων, ιδίως, μετεωρολογικών, δασολογικών-δασοπονικών και δεδομένων
χαρτών και τοπογραφίας, χημικών και οποιωνδήποτε
άλλων δεδομένων εξυπηρετούν την λειτουργία των επιμέρους Μονάδων, καθώς και την τήρηση στατιστικών
δεδομένων.
στ. Τη μέριμνα για την εξασφάλιση της αναγκαίας κατά
περίπτωση συνεργασίας και συνδρομής εξειδικευμένων
επιστημονικών και τεχνοκρατικών φορέων.
ζ. Τη μέριμνα για την εξασφάλιση του αναγκαίου κατά
περίπτωση πληροφοριακού υλικού και δεδομένων για
την υλοποίηση της αποστολής του Ε.Σ.Κ.Ε.ΔΙ.Κ., τόσο
διαμέσου της Διεύθυνσης Σχεδιασμού Αντιμετώπισης
Εκτάκτων Αναγκών της Γενικής Γραμματείας Πολιτικής
Προστασίας, όσο και διαμέσου άλλων Οργάνων, Φορέων
ή Υπηρεσιών.
η. Την παρακολούθηση των Γενικών Σχεδίων Αντιμετώπισης Εκτάκτων Αναγκών και Διαχείρισης Συνε-
πειών της Γενικής Γραμματείας Πολιτικής Προστασίας, την παροχή ειδικών πληροφοριών σχετικά με το
περιεχόμενό τους, την κατάρτιση και επικαιροποίηση
σχετικών Μνημονίων Ενεργειών των Μονάδων προς
υποβοήθηση του επιχειρησιακού τους έργου και την
υποβολή προτάσεων βελτίωσης της διαλειτουργικότητας των Μονάδων και Υπηρεσιών σε εθνικό και διεθνές
επίπεδο»
5. Αντικαθίσταται η παρ. 2 του άρθρου 11 ως προς
τα Καθήκοντα του Συντονιστή Συμβάντων στο πρώτο
της εδάφιο και διαγράφεται η περ. ιε, και το άρθρο 11
διαμορφώνεται ως εξής:
«Άρθρο 11
Καθήκοντα Συντονιστή Συμβάντων
1.Ο Συντονιστής Συμβάντων Ε.Σ.Κ.Ε.ΔΙ.Κ. (εφεξής Συντονιστής), προΐσταται των Επιχειρησιακών Μονάδων,
δύναται να προέρχεται από τις Ένοπλες Δυνάμεις ή τα
λοιπά Σώματα Ασφαλείας, εκτελεί όλα τα καθήκοντα που
του ανατίθενται από τον Διοικητή και είναι αρμόδιος για
τη διαχείριση της ροής πληροφοριών που προέρχονται
από τις Μονάδες και τη διαβίβαση αυτών ιεραρχικά.
Τον Συντονιστή σε περίπτωση απουσίας ή κωλύματος,
αναπληρώνει ο αρχαιότερος Αξιωματικός των Μονάδων
Ε.Σ.Κ.Ε.ΔΙ.Κ. και υποστηρίζεται από Γραφείο Γραμματείας
Υποστήριξης Μονάδων.
2. Ο Συντονιστής φέρει τον βαθμό του Πυράρχου Γενικών Καθηκόντων του Πυροσβεστικού Σώματος, διαθέτει
πολυετή αποδεδειγμένη εμπειρία σε θέματα διαχείρισης
κρίσεων και πολύ καλή γνώση χειρισμού Η/Υ. Ο Συντονιστής είναι άμεσος συνεργάτης και βοηθός του Διοικητή
και του Υποδιοικητή, εκτελεί όλα τα καθήκοντα και τις
αρμοδιότητες που απορρέουν από τη θέση του, ως επικεφαλής των Μονάδων Ε.Σ.Κ.Ε.ΔΙ.Κ., καθώς και επιπλέον
καθήκοντα που του ανατίθενται από τον Διοικητή και τον
Υποδιοικητή και είναι υπεύθυνος για:
α. Την ενημέρωση του Διοικητή και Υποδιοικητή για
όλα τα σοβαρά συμβάντα, προκειμένου να δοθούν οδηγίες για την ορθή διαχείρισή τους.
β. Την εποπτεία και τον έλεγχο της εύρυθμης λειτουργίας των Μονάδων Ε.Σ.Κ.Ε.ΔΙ.Κ. και του Γραφείου Γραμ-
ματείας Υποστήριξης Μονάδων.
γ. Τη διαχείριση συμβάντων και της ροής πληροφοριών στην αίθουσα συντονισμού, σε συνεργασία με τους
Αξιωματικούς Μονάδων και τον Επικεφαλής Εναερίων
Μέσων.
δ. Την καθημερινή παρακολούθηση σε πανελλαδικό
επίπεδο όλων των εν εξελίξει συμβάντων.
ε. Την ιεραρχική διαβίβαση των αιτημάτων και εντολών
από και προς τις Μονάδες του Ε.Σ.Κ.Ε.ΔΙ.Κ.
στ. Τη μέριμνα για τη σύνταξη και διαβίβαση, καθημερινά, μέσω του Γραφείου Γραμματείας Υποστήριξης
Μονάδων προς τις Πυροσβεστικές Υπηρεσίες και λοιπούς αρμόδιους φορείς, εγγράφου που αφορά στην πρό-
γνωση του καιρού της επόμενης ημέρας που εκδίδεται
καθημερινά από την Εθνική Μετεωρολογική Υπηρεσία/
Εθνικό Μετεωρολογικό Κέντρο (Ε.Μ.Υ./Ε.Μ.Κ.).
ζ. Τη μέριμνα για τη σύνταξη και διαβίβαση μέσω του
Γραφείου Γραμματείας Υποστήριξης Μονάδων, εγγράφου προς αρμόδιους φορείς και Πυροσβεστικές Υπηρε-
σίες, που αφορά σε έκτακτο δελτίο επικίνδυνων καιρικών
φαινομένων ή/και σε έκτακτο δελτίο επιδείνωσης καιρού, τα οποία έχουν εκδοθεί από το Ε.Μ.Υ./Ε.Μ.Κ.
η. Τη μέριμνα, κατά την αντιπυρική περίοδο, για τη
καθημερινή σύνταξη και διαβίβαση, μέσω του Γραφείου
Γραμματείας Υποστήριξης Μονάδων, εγγράφου προς
τους αρμόδιους φορείς, αναφορικά με το Χάρτη Πρόβλεψης Κινδύνου Πυρκαγιάς, που εκδίδεται από την Ειδική
Ομάδα Έκδοσης Χάρτη Πρόβλεψης Κινδύνου Πυρκαγιάς
της Γενικής Γραμματείας Πολιτικής Προστασίας.
θ. Τη μέριμνα, για τη σύνταξη και διαβίβαση μέσω του
Γραφείου Γραμματείας Υποστήριξης Μονάδων, προς
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
τις Πυροσβεστικές Υπηρεσίες, εγγράφου εφαρμογής ή
άρσης του αντίστοιχου σταδίου επιχειρησιακής ετοιμότητας, με συνημμένο τον ημερήσιο Χάρτη Πρόβλεψης
Κινδύνου Πυρκαγιάς της Γενικής Γραμματείας Πολιτικής
Προστασίας.
ι. Τη μέριμνα για τη σύνταξη και διαβίβαση μέσω του
Γραφείου Γραμματείας Υποστήριξης Μονάδων, εγγράφων προς αρμόδιους φορείς και Πυροσβεστικές Υπη-
ρεσίες, που άπτονται των αρμοδιοτήτων των Μονάδων
του Ε.Σ.Κ.Ε.ΔΙ.Κ.
ια. Τη μέριμνα για τη διαβίβαση, μέσω του Γραφείου
Γραμματείας Υποστήριξης Μονάδων, εγγράφου προς
τους αρμόδιους φορείς, που αφορά σε ανακοινώσεις
του Γεωδυναμικού Ινστιτούτου Εθνικού Αστεροσκοπείου
Αθηνών για σεισμούς που προκαλούνται στην Ελληνική
Επικράτεια, έντασης ίσης ή μεγαλύτερης των τεσσάρων
(4) βαθμών της κλίμακας Ρίχτερ.
ιβ. Τη μέριμνα, μέσω του Γραφείου Γραμματείας
Υποστήριξης Μονάδων, για τη διαβίβαση, προς τους
αρμόδιους φορείς, των Προειδοποιητικών Σημάτων
Tsunami [Alert (Watch, Advisory) και Communication
Test], του Εθνικού Κέντρου Προειδοποίησης Tsunami
του Γεωδυναμικού Ινστιτούτου Εθνικού Αστεροσκοπείου Αθηνών. Στις περιπτώσεις των Προειδοποιητικών
Σημάτων Tsunami[ Communication Test], το Γραφείο
Γραμματείας Υποστήριξης Μονάδων λαμβάνει απαντήσεις φορέων.
ιγ. Τη μέριμνα για την προώθηση στη Διοίκηση
Ε.Σ.Κ.Ε.ΔΙ.Κ., των γραπτών ή προφορικών αιτημάτων
των επικεφαλής συμβάντων για συνδρομή: α) με Μηχανήματα Έργου β) με Υδροφόρα Οχήματα γ) με Πε-
ζοπόρα Τμήματα των Ενόπλων Δυνάμεων και δ) για
μεταφορά Μηχανημάτων Έργου, Υδροφόρων Οχημάτων ή Πεζοπόρων Τμημάτων των Ενόπλων Δυνάμεων
ή Πεζοπόρων Τμημάτων του Πυροσβεστικού Σώματος
και τη διεκπεραίωσή τους μέσω του Γραφείου Γραμματείας Υποστήριξης Μονάδων, κατόπιν εντολής του
Διοικητή Ε.Σ.Κ.Ε.ΔΙ.Κ.
ιδ. Τη μέριμνα, κατόπιν εντολής του Διοικητή, μέσω
του Γραφείου Γραμματείας Υποστήριξης Μονάδων, για
τη σύνταξη και διαβίβαση εγγράφου αιτήματος προς
τους αρμόδιους φορείς, για τη μεταφορά προσωπικού,
υλικών και οχημάτων, με εναέρια, πλωτά ή χερσαία
μέσα.
ιε. Την επικοινωνία, όταν κρίνει σκόπιμο και αναφορικά
με τα συμβάντα που διαχειρίζεται, με τους κατά τόπο
αρμόδιους φορείς και Συντονιστικά Όργανα Πολιτικής
Προστασίας, με τα Περιφερειακά Επιχειρησιακά Κέντρα
Πολιτικής Προστασίας (Π.Ε.ΚΕ.Π.Π.), τους Περιφερειακούς Συντονιστές Πολιτικής Προστασίας, τα Περιφε-
ρειακά Κέντρα Επιχειρήσεων (ΠΕ.Κ.Ε.) του Π.Σ. και τους
επικεφαλής συμβάντος.
ιστ. Την τήρηση του ενιαίου ημερολογίου Ε.Σ.Κ.Ε.ΔΙ.Κ.,
όπου ενσωματώνονται οι επιμέρους καταγραφές των
Μονάδων».
6. Προστίθεται άρθρο 11Α με τίτλο Καθήκοντα Συντονιστή Διάσωσης και Αεροδιακομιδών το οποίο έχει ως
εξής:
«Άρθρο 11Α
Καθήκοντα Συντονιστή
Διάσωσης και Αεροδιακομιδών
1. Ο Συντονιστής Διάσωσης και Αεροδιακομιδών
προΐσταται της Μονάδα Διάσωσης και Αεροδιακομιδών
(Unit6-HEMS), ο οποίος προέρχεται είτε από τις Ένοπλες
Δυνάμεις είτε από τα Σώματα Ασφαλείας, εκτελεί όλα τα
καθήκοντα που άπτονται της διάσωσης εγκλωβισμένων,
όπως του ανατίθενται από τον Διοικητή και τον Συντονιστή Συμβάντων, είναι αποδέκτης και διαχειριστής όλης
της ροής πληροφοριών που προέρχονται από τις Μονάδες, καθώς και κάθε συναρμόδια υπηρεσία διάσωσης ή
αναφοράς σχετικά με την ύπαρξη εγκλωβισμένων σε
πάσης φύσεως συμβάντα αεροδιακομιδών.
2. Ο Συντονιστής Διάσωσης και Αεροδιακομιδών φέρει
το βαθμό του Πυράρχου Γενικών Καθηκόντων (ή αντίστοιχου βαθμού των Ένοπλων Δυνάμεων ή των λοιπών
Σωμάτων Ασφαλείας), διαθέτει πολυετή αποδεδειγμένη
εμπειρία σε θέματα διαχείρισης διάσωσης αεροδιακομιδών και πολύ καλή γνώση χειρισμού Η/Υ. Ο Συντονιστής
Διάσωσης αεροδιακομιδών είναι άμεσος συνεργάτης και
βοηθός του Συντονιστή Συμβάντων, του Διοικητή και του
Υποδιοικητή, εκτελεί όλα τα καθήκοντα και τις αρμοδιότητες που απορρέουν από τη θέση του, ως επικεφαλής
της Μονάδας του, καθώς και επιπλέον καθήκοντα που
του ανατίθενται από τον Διοικητή και τον Υποδιοικητή
και είναι υπεύθυνος για:
α. Την ενημέρωση του Συντονιστή Συμβάντων, του Διοικητή και Υποδιοικητή για όλα τα σοβαρά συμβάντα, προ-
κειμένου να δοθούν οδηγίες για την ορθή διαχείρισή τους.
β. Την εποπτεία και τον έλεγχο της εύρυθμης λειτουργίας της Μονάδας του.
γ. Την καθημερινή παρακολούθηση διάσωσης και
αεροδιακομιδών σε πανελλαδικό επίπεδο όλων των εν
εξελίξει συμβάντων.
δ. Αξιολογεί και αποφασίζει για την αναγκαιότητα διάθεσης εναερίου μέσου σε κάθε περίπτωση συμβάντος
που άπτεται διάσωσης ή και αεροδιακομιδών.
ε. Εποπτεύει τη συνεχή και επικαιροποιημένη ροή πληροφοριών προς το σύνολο των εμπλεκομένων με έμφα-
ση στον εντοπισμό των εγκλωβισμένων και στην άμεση
και αποτελεσματική παροχή υπηρεσιών διάσωσης.
στ. Εποπτεύει τη συνεχή και απρόσκοπτη επικοινωνία
μεταξύ του συνόλου των εμπλεκομένων φορέων και ιδίως της ΕΛΑΣ και του Ε.Κ.Α.Β.
ζ. Παρακολουθεί, συντονίζει και ελέγχει την εξέλιξη
των επιχειρήσεων με στόχο την ασφαλή, ομαλή και αποδοτική εξέλιξή τους.
η. Ενισχύει τη διαλειτουργικότητα και τη συνεργασία
μεταξύ των διάφορων εμπλεκομένων υπηρεσιών, οργανισμών, φορέων, κ.λπ.
θ. Προβαίνει σε οποιαδήποτε περαιτέρω ενέργεια ή
κινητοποίηση που κρίνεται αναγκαία για τη διαχείριση
του περιστατικού.
ι. Συντονίζει την διαχείριση συμβάντων διάσωσης και
αεροδιακομιδών και της ροής πληροφοριών, σε συνεργασία με τον έναν (1) γιατρό από την ιατρική υπηρεσία
του Ε.Κ.Α.Β., τον στρατιωτικό, προσωπικό από το ΓΕΕΘΑ,
και τον Αξιωματικό Π.Σ. της Μονάδας του.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
ια. Μεριμνά, μέσω του Γραφείου Γραμματείας Υποστήριξης Μονάδων, για τη σύνταξη και διαβίβαση έγγραφου
αιτήματος Υπηρεσιών (ενδεικτικά Π.Σ., ΕΛ.ΑΣ., Ε.Κ.Α.Β.,
Περιφερειών, Περιφερειακών Ενοτήτων, Δήμων) προς το
Υπουργείο Ναυτιλίας και Νησιωτικής Πολιτικής/Αρχηγείο Λιμενικού Σώματος - Ελληνικής Ακτοφυλακής/Ενιαίο
Συντονιστικό Κέντρο Έρευνας και Διάσωσης, για διάθεση
εναέριου μέσου, το οποίο συνδράμει στην έρευνα ή/και
διάσωση τραυματισμένου ή εγκλωβισμένου ατόμου, στα
όρια της Ελληνικής Επικράτειας.
ιβ. Ευθύνεται για την τήρηση του ημερολογίου της
Μονάδας του καθώς και για την παρακολούθηση και
καταγραφή των αεροπορικών επιχειρήσεων όλων των
εναέριων μέσων (ιδιόκτητων,μισθωμένων και φορέων)
ιγ. Ενημερώνεται για κάθε εισερχόμενο αίτημα αεροδιακομιδής. Ενημερώνεται, κατά τις μη εργάσιμες ημέρες
και ώρες, για τα σοβαρά συμβάντα και προσέρχεται στο
Ε.Σ.Κ.Ε.ΔΙ.Κ., εφόσον αυτό κριθεί αναγκαίο από το Διοικητή Ε.Σ.Κ.Ε.ΔΙ.Κ..
3. Τον Συντονιστή Διάσωσης και Αεροδιακομιδών υποστηρίζει Γραφείο Γραμματείας Υποστήριξης Διάσωσης
και Αεροδιακομιδών μέχρι τη στελέχωσή του τα καθήκοντά του ασκούνται από το Γραφείο Γραμματείας του
Συντονιστή Συμβάντων.
4. Ο Συντονιστής Διάσωσης και Αεροδιακομιδών
προΐσταται της ομάδας Βάρδιας και αποφασίζει για την
επιχειρησιακή διαχείριση των αιτημάτων εναέριας διάσωσης και αεροδιακομιδών ως εξής: Στα συμβάντα
και τις επιχειρήσεις διάσωσης και αεροδιακομιδών, η
οργάνωση και η εν γένει διαχείριση της διάθεσης των
πλησιέστερων, διαθέσιμων, ικανών κατά περίπτωση μέσων, καθώς και η εκτέλεση του πτητικού έργου γίνονται
υπό το συντονισμό του Π.Σ. και του Γενικού Επιτελείου
Εθνικής Άμυνας. Στο Ε.Κ.Α.Β. ανατίθενται η αξιολόγηση
της ιατρικής αναγκαιότητας διακομιδής προσώπου με
εναέρια μέσα και ο συντονισμός παροχής των ιατρικών
υπηρεσιών, στον οποίο περιλαμβάνεται η προτεραιοποίηση των σχετικών αιτημάτων από υγειονομική άποψη,
η επιλογή του κατάλληλου υγειονομικού σχηματισμού
για την αντιμετώπιση των περιστατικών αυτών, καθώς
και η παροχή προνοσοκομειακής και νοσοκομειακής
φροντίδας των περιστατικών αυτών».
7. Αντικαθίσταται η περ. ε του άρθρου 12, ως προς το
γραφείο Γραμματείας και Υποστήριξης Μονάδων, και το
άρθρο 12 διαμορφώνεται ως εξής:
«Άρθρο 12
Γραφείο Γραμματείας Υποστήριξης Μονάδων
Το Γραφείο Γραμματείας Υποστήριξης Μονάδων, του
οποίου προΐσταται Αξιωματικός μέχρι και το βαθμό του
Αντιπυράρχου, οριζόμενος από τον Διοικητή, υποστηρίζει τον Συντονιστή στο έργο του, εξασφαλίζοντας την
επικοινωνία και αλληλογραφία με Υπηρεσίες, φορείς,
φυσικά, νομικά πρόσωπα κ.α., λειτουργεί σε εικοσιτετράωρη βάση, στελεχώνεται από πέντε (5) πυροσβεστικούς
υπαλλήλους με καλή γνώση χειρισμού Η/Υ και αγγλικής
γλώσσας και είναι αρμόδιο, ιδίως, για:
α. Την τήρηση, μέσω έντυπων και ηλεκτρονικών φακέλων, των Μνημονίων Ενεργειών των Μονάδων, των
Σχεδίων Πολιτικής Προστασίας και των λοιπών Επιχειρησιακών Σχεδίων, τη μέριμνα για τη διαρκή ενημέρωση
του προσωπικού επ’ αυτών και την παροχή δυνατότητας
πρόσβασης όλων των Μονάδων σε αυτά.
β. Την τήρηση του πρωτοκόλλου εισερχόμενης και
εξερχόμενης αλληλογραφίας.
γ. Τη διεκπεραίωση της αλληλογραφίας των Μονάδων,
η οποία υπογράφεται από τον Διοικητή και σε περίπτωση
απουσίας ή κωλύματος από τον Υποδιοικητή Ε.Σ.Κ.Ε.ΔΙ.Κ.
δ. Τη σύνταξη των προβλεπόμενων στις περ. στ’ έως
ιε’ της παρ. 2 του άρθρου 11 του παρόντος, εγγράφων
και τη διαβίβαση αυτών αρμοδίως.
ε. Την τήρηση ενιαίου ημερολογίου Ε.Σ.Κ.Ε.ΔΙ.Κ., όπου
ενσωματώνονται οι καταγραφές των επιμέρους Μονάδων. Σε κάθε περίπτωση θέση ημερολογίου μπορεί να
υπέχει και η εξαγωγή ανά ημέρα από το ηλεκτρονικό
καταγραφικό σύστημα του Ε.Σ.Κ.Ε.ΔΙ.Κ., του συνόλου των
κλήσεων κάθε μονάδας/unit με κάθε τρίτο.
στ. Την τήρηση αρχείου έντυπων διαταγών-εγγράφων.
ζ. Τη σύνταξη κάθε εγγράφου, κατόπιν εντολής του
Αξιωματικού Μονάδας, διαβιβάζοντας το αρμοδίως».
8. Τροποποιείται το άρθρο 13 περί αρμοδιοτήτων των
επιχειρησιακών μονάδων Ε.Σ.Κ.Ε.ΔΙ.Κ: (α) ως προς την
περ. Α.α της παρ. 1 με την αύξηση των υπηρετούντων Αξιωματικών του Π.Σ στη Μονάδα Χερσαίων και Θαλάσσιων
Επιχειρήσεων από δύο σε τρείς, (β) ως προς περ. Β.α της
παρ. 1 με την αύξηση των υπηρετούντων Αξιωματικών
του Π.Σ στη Μονάδα Εναερίων Επιχειρήσεων από δύο σε
τρείς, (γ) ως προς την περ. Γ. α. της παρ. 1 με την αύξηση
των υπηρετούντων στη Μονάδα Εμπλεκομένων Φορέων
(Unit3-COMRES) από δεκαέξι σε δεκαεπτά με προσθήκη
περίπτωσης θθ ως προς τον εκπρόσωπο του ΔΕΔΔΗΕ,
(δ) Ως προς τη δυνατότητα αναπλήρωσης του Γενικού
Γραμματέα Πολιτικής Προστασίας από τον Διοικητή του
Ε.Σ.Κ.Ε.ΔΙ.Κ στην αποστολή μηνυμάτων 112 και συγκεκριμένα στην περ. ηη των αρμοδιοτήτων της Μονάδας
Ευρωπαϊκού Αριθμού Έκτακτης Ανάγκης (Unit5-112), (ε)
με την πρόβλεψη περίπτωσης Στ ως προς τις αρμοδιότητες της Μονάδας Διάσωσης και Αεροδιακομιδών («Unit6-
HEMS»), (στ) και διαμορφώνεται 13 ως εξής:
«Άρθρο 13
Αρμοδιότητες Επιχειρησιακών
Μονάδων Ε.Σ.Κ.Ε.ΔΙ.Κ
1. Το Ε.Σ.Κ.Ε.ΔΙ.Κ. διαρθρώνεται επιχειρησιακά στις
ακόλουθες Μονάδες, οι οποίες τελούν σε συνεχή και
άμεση συνεργασία για την ανταλλαγή πληροφοριών,
αιτημάτων και δεδομένων, με τις εξής αρμοδιότητες:
Αα. Η Μονάδα Χερσαίων και Θαλάσσιων Επιχειρήσεων
(Unit1-SEALOPS), της οποίας προΐσταται Αξιωματικός μέχρι τον βαθμό του Αντιπυράρχου Γενικών Καθηκόντων,
λειτουργεί σε εικοσιτετράωρη βάση και στελεχώνεται
με τρείς (3) Αξιωματικούς Γενικών Καθηκόντων του Π.Σ.
και πέντε (5) Χειριστές Πληροφοριακών Συστημάτων.
β. Η Μονάδα Χερσαίων και Θαλάσσιων Επιχειρήσεων
(Unit1-SEALOPS) παρακολουθεί τέσσερις (4) επιχειρησιακούς τομείς που ορίζονται ως ακολούθως:
αα. Α’ Τομέας (Ανατολικής Μακεδονίας Θράκης, Κεντρικής Μακεδονίας, Δυτικής Μακεδονίας, Ηπείρου και
Ιονίων Νήσων βόρεια).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
ββ. Β’ Τομέας (Θεσσαλίας, Στερεάς Ελλάδος, Βορείου
και Νοτίου Αιγαίου, Κρήτης).
γγ. Γ’ Τομέας (Πελοποννήσου, Δυτικής Ελλάδος και Ιονίων Νήσων νότια).
δδ. Δ’ Τομέας (Αττικής).
γ. Η Μονάδα Χερσαίων και Θαλασσίων Επιχειρήσεων
(Unit1-SEALOPS), η οποία, συνεργαζόμενη, κατά περίπτωση, με άλλους συναρμόδιους Φορείς, εποπτεύει και
συντονίζει την κινητοποίηση των πυροσβεστικών, χερσαίων και θαλασσίων δυνάμεων, για συμβάντα μεγάλης
έκτασης, σε όλη την Επικράτεια για την αντιμετώπιση
των οποίων απαιτείται ευρεία χερσαία ή θαλάσσια επιχειρησιακή κινητοποίηση είναι αρμόδια για:
αα. Την ενημέρωση, μέσω του συστήματος Ψηφιακής
Υπηρεσίας Ειδοποίησης και Αντιμετώπισης Πυρκαγιάς
για όλα τα συμβάντα που ανάγονται στην αρμοδιότητα
του Πυροσβεστικού Σώματος και την εποπτεία κινητοποίησης των πυροσβεστικών δυνάμεων, σύμφωνα με τις
εντολές της Ηγεσίας του Πυροσβεστικού Σώματος, για τα
σοβαρά συμβάντα που εκδηλώνονται και εξελίσσονται
σε όλη την Επικράτεια.
ββ. Τη λήψη, όλο το εικοσιτετράωρο, των τηλεφωνικών
κλήσεων ή ειδοποιήσεων με οποιοδήποτε πρόσφορο
μέσο από τα ΠΕ.Κ.Ε. για συμβάντα που άπτονται της αρμοδιότητάς τους.
γγ. Τη διαβίβαση των εντολών και οδηγιών της Ηγεσίας
στις Υπηρεσίες του Πυροσβεστικού Σώματος ή σε άλλες
πολιτικές και στρατιωτικές Αρχές.
δδ. Την ενημέρωση, δια του αρμόδιου Περιφερειακού
Κέντρου Επιχειρήσεων (ΠΕ.Κ.Ε.) του Π.Σ. για τη βαρύτητα
και εξέλιξη του συμβάντος, την ενημέρωση, ιεραρχικά,
του Διοικητή Ε.Σ.Κ.Ε.ΔΙ.Κ. και κατόπιν εντολής του την
κινητοποίηση των απαραίτητων, κατά περίπτωση, ενισχύσεων σε προσωπικό και μέσα.
εε. Τη λήψη και διαβίβαση από και προς άλλες Δημόσιες Υπηρεσίες και Οργανισμούς σημάτων.
στ. Τη σύνταξη δελτίου σοβαρών συμβάντων 24ώρου,
σύμφωνα με τις σχετικές εγκύκλιες διαταγές του Επιτελείου Π.Σ. και τη διαβίβαση αυτού αρμοδίως.
ζζ. Τη λήψη σημάτων, δελτίων και αναφορών από τα
ΠΕ.Κ.Ε. και κατά περίπτωση από Υπηρεσίες του Πυροσβεστικού Σώματος για συμβάντα του 24ωρου. Ειδικά,
για περιπτώσεις σύλληψης για εμπρησμό, τραυματισμό,
σύλληψη υπαλλήλων του Πυροσβεστικού Σώματος και
εμπλοκή πυροσβεστικών οχημάτων σε τροχαία ατυχήματα, οι ΠΕ.ΠΥ.Δ. μέσω των ΠΕ.Κ.Ε. ενημερώνουν σχε-
τικά τη Μονάδα, η οποία στη συνέχεια ενημερώνει το
Συντονιστή.
Β. α. H Μονάδα Εναερίων Επιχειρήσεων (Unit2AIROPS), της οποίας προΐσταται Αξιωματικός Γενικών
Καθηκόντων με τον βαθμό του Πυράρχου, ως Επικεφαλής Εναερίων Μέσων, λειτουργεί σε εικοσιτετράωρη
βάση και στελεχώνεται με τρεις (3) Αξιωματικούς Γενικών
Καθηκόντων του Π.Σ. ο οποίος είναι ανώτερος Αξιωματικός του Πυροσβεστικού Σώματος Γενικών Καθηκόντων,
τρείς (3) Χειριστές Πληροφοριακών Συστημάτων και
Γραμματείς.
β. Η Μονάδα Εναερίων Επιχειρήσεων (Unit2-AIROPS)
είναι αρμόδια, κυρίως, για τον προγραμματισμό των εναέριων επιτηρήσεων και το συντονισμό και τη διαχείριση
των επιχειρησιακά διαθέσιμων εθνικών, ιδιόκτητων ή
μισθωμένων εναέριων μέσων που τελούν υπό τον έλεγχο
του Ε.Σ.Κ.Ε.ΔΙ.Κ., καθώς και εναέριων μέσων άλλων χωρών που δύνανται να επιχειρούν στο πλαίσιο διεθνούς
συνδρομής στη Χώρα, για επιχειρήσεις πυρόσβεσης.
Ειδικότερα είναι αρμόδια για:
αα. Την παρακολούθηση, μέσω του συστήματος
Ψηφιακής Υπηρεσίας Ειδοποίησης και Αντιμετώπισης
Πυρκαγιάς, όλων των συμβάντων αρμοδιότητας του
Πυροσβεστικού Σώματος, τα οποία εκδηλώνονται και
εξελίσσονται σε όλη την Επικράτεια για την αντιμετώπιση των οποίων απαιτείται η συνδρομή εναερίων μέσων.
ββ. Την αποστολή, τo συντονισμό κινητοποίησης και
τη διαχείριση των επιχειρησιακά διατιθέμενων εναέριων
μέσων σε όλες τις εν γένει αεροπορικές επιχειρήσεις τις
οποίες διεξάγει το Π.Σ. στο πλαίσιο της αποστολής του.
γγ. Τον προγραμματισμό των εναέριων επιτηρήσεων.
δδ. Την έγκριση αιτημάτων για εκπαίδευση και συντήρηση εναερίων μέσων (ιδιόκτητα, εθνικός εναέριος
στόλος).
εε. Την έγκριση αιτημάτων δοκιμαστικής πτήσης και
δοκιμής εδάφους των μισθωμένων εναερίων μέσων.
στστ. Τη διάθεση εναερίων μέσων για τη μεταφορά
πεζοπόρων τμημάτων, υλικών και πυροσβεστικών οχημάτων στον τόπο της πυρκαγιάς, όταν τούτο απαιτείται.
ζζ. Την αποστολή αεροπορικών μέσων για εναέριο
συντονισμό επιχειρήσεων συμβάντων αρμοδιότητας
Πυροσβεστικού Σώματος.
ηη. Την παρακολούθηση και καταγραφή των αεροπορικών επιχειρήσεων σε συμβάντα αρμοδιότητας της
Μονάδας Εναερίων Επιχειρήσεων, όλων των εναερίων
μέσων (ιδιόκτητα, μισθωμένα, εθνικός εναέριος στόλος,
καθώς και εναέρια μέσα τρίτων χωρών που επιχειρούν
στη Χώρα).
Γα. Η Μονάδα Εμπλεκομένων Φορέων (Unit3-COMRES),
της οποίας προΐσταται Αξιωματικός των Ενόπλων Δυνάμεων ή των Σωμάτων Ασφαλείας, στελεχώνεται σε
εικοσιτετράωρη βάση με δεκαεπτά (17) εκπροσώπους
Φορέων και Υπηρεσιών ως εξής:
αα. Έναν (1) Αξιωματικό και έναν (1) Χειριστή Πληροφοριακών Συστημάτων, από το Γ.Ε.ΕΘ.Α.
ββ. Έναν (1) Αξιωματικό και έναν (1) Χειριστή Πληροφοριακών Συστημάτων, από την ΕΛ.ΑΣ.
γγ. Έναν (1) Αξιωματικό και έναν (1) Χειριστή Πληροφοριακών Συστημάτων, από το Π.Σ.
δδ. Έναν (1) Αξιωματικό και έναν (1) Χειριστή Πληροφοριακών Συστημάτων, από το Α.Λ.Σ.-ΕΛ.ΑΚΤ.
εε. Δύο (2) εκπροσώπους από τους Ο.Τ.Α.
στστ. Δύο (2) εκπροσώπους από την Ειδική Γραμματεία
Δασών του Υπουργείου Περιβάλλοντος, Ενέργειας και
Κλιματικής Αλλαγής.
ζζ. Δύο (2) εκπροσώπους από το Ε.Κ.Α.Β. - Κ.ΕΠ.Υ.
ηη. Δύο (2) εκπροσώπους από το Γ.Ε.Α. (Αξιωματικός
(Ι) Γ.Ε.Α. και Ελεγκτής Εναέριας Κυκλοφορίας).
θθ. Έναν εκπρόσωπο του ΔΕΔΔΗΕ.
Ως Αξιωματικός Μονάδας Εμπλεκομένων Φορέων
(Unit3-COMRES), ορίζεται ο αρχαιότερος εκ των ανωτέρω
Αξιωματικός, προερχόμενος από τις Ένοπλες Δυνάμεις ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
τα Σώματα Ασφαλείας, φέρει μέχρι το βαθμό του Αντιπυράρχου Γενικών Καθηκόντων (ή αντίστοιχου βαθμού των
Ενόπλων Δυνάμεων ή των λοιπών Σωμάτων Ασφαλείας),
διαθέτει πολυετή αποδεδειγμένη εμπειρία σε θέματα διαχείρισης κρίσεων και καλή γνώση χειρισμού Η/Υ.
Όλοι οι εκπρόσωποι των Εμπλεκόμενων Φορέων, διαθέτουν πολυετή εμπειρία στη διαχείριση κρίσεων και
έχουν καλή γνώση χειρισμού Η/Υ. Ειδικά οι εκπρόσωποι,
οι οποίοι προέρχονται από τις Ένοπλες Δυνάμεις ή τα
Σώματα Ασφαλείας, φέρουν μέχρι τον βαθμό του Αντιπυράρχου Γενικών Καθηκόντων (ή αντίστοιχου βαθμού των
Ένοπλων Δυνάμεων ή των λοιπών Σωμάτων Ασφαλείας).
Ως Χειριστές Πληροφοριακών Συστημάτων Ενόπλων
Δυνάμεων και Σωμάτων Ασφαλείας, ορίζονται Υπαξιωματικοί ή Αξιωματικοί μέχρι το βαθμό του Ταγματάρχη
(ή αντίστοιχου βαθμού των Ενόπλων Δυνάμεων και των
Σωμάτων Ασφαλείας), διαθέτουν καλή γνώση αγγλικής
γλώσσας και καλή γνώση χειρισμού Η/Υ. Αποτελούν βοηθούς των αντίστοιχων Αξιωματικών Εκπροσώπων, έχουν
τα ίδια καθήκοντα με αυτούς και τους αναπληρώνουν σε
περίπτωση απουσίας ή κωλύματος.
β. Η Μονάδα Εμπλεκομένων Φορέων (Unit3-COMRES)
είναι υπεύθυνη κυρίως για την εποπτεία και την κινητοποίηση των ανά περίπτωση εμπλεκόμενων επιχειρησι-
ακά στην πολιτική προστασία δυνάμεων, στο πλαίσιο
αντιμετώπισης σοβαρών συμβάντων, σε εθνικό, περιφερειακό και τοπικό επίπεδο, ιδίως σεισμών, πλημμυρών,
δασικών και αστικών πυρκαγιών, μεγάλων αυτοκινητιστικών, σιδηροδρομικών, ναυτικών και αεροπορικών
ατυχημάτων, τσουνάμι, Χ.Β.Ρ.Π. συμβάντων, καθώς και
μεγάλης έκτασης τεχνολογικών ατυχημάτων.
Ειδικότερα είναι αρμόδια για:
αα. Την καθημερινή της ενημέρωση για την πρόγνωση
του καιρού, που εκδίδεται από την Ε.Μ.Υ./Ε.Μ.Κ. για την
επόμενη ημέρα και, εν συνεχεία, την ενημέρωση του
Γραφείου Γραμματείας Υποστήριξης Μονάδων, για τη
σύνταξη σχετικού εγγράφου.
ββ. Την ενημέρωση της σε περίπτωση έκδοσης έκτακτου δελτίου επικίνδυνων καιρικών φαινομένων ή/και
έκτακτου δελτίου επιδείνωσης καιρού από την Ε.Μ.Υ./
Ε.Μ.Κ. και, εν συνεχεία, την ενημέρωση του Γραφείου
Γραμματείας Υποστήριξης Μονάδων, για τη σύνταξη
σχετικού εγγράφου.
γγ. Την καθημερινή της ενημέρωση, κατά την αντιπυρική περίοδο, για τον Χάρτη Πρόγνωσης Κινδύνου
Πυρκαγιάς, ο οποίος εκδίδεται από την Ειδική Ομάδα
Έκδοσης Χάρτη Πρόγνωσης Κινδύνου Πυρκαγιάς της
Γ.Γ.Π.Π. και, εν συνεχεία, την ενημέρωση του Γραφείου
Γραμματείας Υποστήριξης Μονάδων, για τη σύνταξη
σχετικού εγγράφου.
δδ. Την ενημέρωση της για την ανακοίνωση του Γεωδυναμικού Ινστιτούτου Εθνικού Αστεροσκοπείου
Αθηνών, για σεισμούς που προκαλούνται στην Ελληνική Επικράτεια, έντασης ίσης ή μεγαλύτερης των τεσσά-
ρων (4) βαθμών της κλίμακας Ρίχτερ και, εν συνεχεία,
την ενημέρωση του Γραφείου Γραμματείας Υποστήριξης
Μονάδων, για τη σύνταξη σχετικού εγγράφου.
εε. Την ενημέρωση της για τα Προειδοποιητικά Σήματα
Tsunami [Alert (Watch, Advisory) και Communication
Test] του Εθνικού Κέντρου Προειδοποίησης Tsunami του
Γεωδυναμικού Ινστιτούτου Εθνικού Αστεροσκοπείου
Αθηνών και, εν συνεχεία, την ενημέρωση του Γραφείου
Γραμματειακής Υποστήριξης Μονάδων, για τη σύνταξη
σχετικού εγγράφου.
στ. Την παρακολούθηση των αιτημάτων που αφορούν
σε συνδρομή: α) με Μηχανήματα Έργου β) με Υδροφόρα
Οχήματα γ) με Πεζοπόρα Τμήματα των Ενόπλων Δυνάμεων δ) μεταφοράς Μηχανημάτων Έργου, Υδροφόρων
Οχημάτων, Πεζοπόρων Τμημάτων των Ενόπλων Δυνάμεων ή Πεζοπόρων Τμημάτων του Πυροσβεστικού Σώμα-
τος και ε) προς κάλυψη οποιασδήποτε ανάγκης δύναται
να προκύψει σε προσωπικό και μέσα, μέσω εναέριων
ή πλωτών μέσων και την ενημέρωση του Συντονιστή
Συμβάντων.
ζζ. Την καθημερινή ενημέρωση της για όλα τα σοβαρά
εν εξελίξει συμβάντα σε πανελλαδικό επίπεδο, μέσω των
επιχειρησιακών εφαρμογών του Ε.Σ.Κ.Ε.ΔΙ.Κ.
ηη. Τη σύνταξη του Ημερήσιου Δελτίου Ενημέρωσης
(ΗΔΕ), το οποίο αφορά σε σύνοψη συμβάντων που διαχειρίσθηκε η Μονάδα Εμπλεκομένων Φορέων (Unit
3-COMRES) και την υποβολή του στο Γραφείο Γραμματείας Υποστήριξης Μονάδων ως ενιαίο Ημερολόγιο, επι-
συνάπτοντας τα επιμέρους αναλυτικά ημερολόγια των
εκπροσώπων Φορέων.
θθ. Τη συνεχή επαφή με τα Κέντρα Επιχειρήσεων όλων
των Υπηρεσιών (Γ.Ε.Ε.Θ.Α./Κ.ΕΠΙΧ., ΕΛ.ΑΣ./Ε.Σ.Κ.Ε.ΔΙ.Κ.,
Α.ΛΣ.-ΕΛ.ΑΚΤ./Κ.ΕΠΙΧ., Α.ΛΣ.-ΕΛ.ΑΚΤ./ΕΚΣΕΔ), το Κέντρο
Επιχειρήσεων Υγείας (Κ.ΕΠ.Υ.), το Ε.Κ.Α.Β., τα Περιφερειακά Επιχειρησιακά Κέντρα Πολιτικής Προστασίας
(Π.Ε.ΚΕ.Π.Π.), τους Περιφερειακούς Συντονιστές Πολιτικής Προστασίας, τους Υπεύθυνους των Αυτοτελών Διευ-
θύνσεων Πολιτικής Προστασίας των Περιφερειών, τους
Υπεύθυνους Πολιτικής Προστασίας των Περιφερειακών
Ενοτήτων, τους Υπεύθυνους των Αυτοτελών Τμημάτων
Πολιτικής Προστασίας των Δήμων, και, όποτε κριθεί σκόπιμο, με λοιπούς Φορείς και Υπηρεσίες (ενδεικτικά με
τις Διευθύνσεις Αποκατάστασης Επιπτώσεων Φυσικών
Καταστροφών (Δ.Α.Ε.Φ.Κ.) και Πολιτικής Ασφάλειας και
Μεταφορών της Γενικής Γραμματείας Υποδομών του
Υπουργείου Υποδομών και Μεταφορών, την Υπηρεσία
Πολιτικής Αεροπορίας (Υ.Π.Α.) του Υπουργείου Υποδομών και Μεταφορών, το Εθνικό Μετεωρολογικό Κέντρο
(Ε.Μ.Κ.) της Εθνικής Μετεωρολογικής Υπηρεσίας (Ε.Μ.Υ.),
τον Ανεξάρτητο Διαχειριστή Μεταφοράς Ηλεκτρικής
Ενέργειας (Α.Δ.Μ.Η.Ε.), τον Διαχειριστή Ελληνικού Δικτύου Διανομής Ηλεκτρικής Ενέργειας (Δ.Ε.Δ.Δ.Η.Ε.),
το Ινστιτούτο Γεωτεχνικών και Μετταλευτικών Ερευνών
(Ι.Γ.Μ.Ε.) και το Γεωδυναμικό Ινστιτούτο Εθνικού Αστεροσκοπείου Αθηνών), για την αντιμετώπιση σοβαρών
συμβάντων, όπως σεισμών, πλημμυρών, δασικών και
αστικών πυρκαγιών, μεγάλων αυτοκινητιστικών, σιδηροδρομικών, ναυτικών και αεροπορικών ατυχημάτων,
τσουνάμι, Χ.Β.Ρ.Π. συμβάντων, καθώς και Τεχνολογικών
Ατυχημάτων Μεγάλης Έκτασης.
Δα. Η Μονάδα Ευρωπαϊκού Μηχανισμού και Διεθνούς
Συνδρομής (Unit4-EUCPM/RescEU), της οποίας προΐσταται ο αρχαιότερος Αξιωματικός του Π.Σ. (εφεξής Αξιω-
ματικός Μονάδας), ο οποίος φέρει μέχρι και τον βαθμό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
του Αντιπυράρχου Γενικών Καθηκόντων, λειτουργεί σε
εικοσιτετράωρη βάση και στελεχώνεται με υπαλλήλους
του Πυροσβεστικού Σώματος Γενικών Καθηκόντων και
προσωπικό της Γενικής Διεύθυνσης Συντονισμού της
Γ.Γ.Π.Π., το οποίο διατίθεται με απόφαση Γενικού Γραμματέα Πολιτικής Προστασίας. Ειδικότερα, στελεχώνεται
με δύο (2) άτομα, που συνιστούν την υπηρεσία φυλακής
της Μονάδας, ως εξής:
α) Τον Αξιωματικό Μονάδας και
β) Τον Χειριστή Πληροφοριακών Συστημάτων (εφεξής
Χειριστή Συμβάντων).
Ο Αξιωματικός Μονάδας, έχει άριστη γνώση αγγλικών
(επίπεδο C2) ή τουλάχιστον πολύ καλή (επίπεδου Β2) και
πολύ καλή γνώση χειρισμού Η/Υ. Έχει γνώση χειρισμού
του CECIS, για τις οποίες λαμβάνει ειδική εκπαίδευση με
μέριμνα της Διεύθυνσης Διεθνών Σχέσεων της Γ.Γ.Π.Π.
Η προηγούμενη παρακολούθηση του σεμιναρίου του
προγράμματος εκπαίδευσης του Μηχανισμού «Union
Civil Protection Mechanism Introduction Course (CMI)»
αποτελεί πρόσθετο επιθυμητό προσόν. Ο Αξιωματικός
Μονάδας μπορεί να αναθέτει ειδικότερα καθήκοντα
στους Χειριστές Συμβάντων, ανάλογα με τις γνώσεις και
την πείρα τους. Ο Χειριστής Συμβάντων είναι υπάλληλος του Πυροσβεστικού Σώματος Γενικών Καθηκόντων,
έχει τουλάχιστον πολύ καλή γνώση αγγλικών (επίπεδου
Β2) και πολύ καλές γνώσεις χειρισμού Η/Υ. Έχει γνώσεις
χειρισμού του CECIS, για τις οποίες λαμβάνει ειδική εκπαίδευση από τον Αξιωματικό Μονάδας με μέριμνα της
Διεύθυνσης Διεθνών Σχέσεων της Γ.Γ.Π.Π.
β. Η Μονάδα Ευρωπαϊκού Μηχανισμού και Διεθνούς
Συνδρομής (Unit4-EUCPM/RescEU) αποτελεί, κατόπιν
σχετικής έγκρισης από την αρμόδια οργανική μονάδα
του Υπουργείου Εξωτερικών, σημείο επαφής της Χώρας μας στο δίκτυο επικοινωνίας του Συμβουλίου της
Ε.Ε. στο πλαίσιο των Ολοκληρωμένων Ρυθμίσεων της
Ε.Ε. για την Πολιτική Αντιμετώπιση Κρίσεων Integrated
Political Crisis Response Arrangements (IPCR) και το
εθνικό σημείο επαφής της Χώρας μας στο Ευρωατλαντικό Κέντρο Συντονισμού Αντιμετώπισης Καταστροφών
Euro-Atlantic Disaster Response Coordination Center
(EADRCC) του ΝΑΤΟ. Είναι αρμόδια για τη συμμετοχή
του Ε.Σ.Κ.Ε.ΔΙ.Κ. στους μηχανισμούς ενεργοποίησης αντίστοιχων Κέντρων άλλων χωρών και την ενεργοποίηση
των απαραίτητων διαδικασιών στις περιπτώσεις αποστολής ή λήψης διεθνούς βοηθείας, στα πλαίσια του
Ευρωπαϊκού Μηχανισμού Πολιτικής Προστασίας και
αποτελεί το επιχειρησιακό σημείο επαφής της Γ.Γ.Π.Π.
με τον Ευρωπαϊκό Μηχανισμό Πολιτικής Προστασίας
Ε.Μ.Π.Π. (εφεξής Μηχανισμός) και διαχειρίζεται αιτήματα κρατικών Υπηρεσιών για συνδρομή άλλων Αρχών,
Υπηρεσιών και Φορέων της Χώρας ή της αλλοδαπής, με
σκοπό την αντιμετώπιση κάθε μορφής καταστροφών.
Ειδικότερα είναι αρμόδια για:
αα. Τον συντονισμό για την παροχή επιχειρησιακών δυνάμεων και υλικής βοήθειας από και προς άλλες χώρες.
ββ. Τη διασύνδεση σε μόνιμη βάση, ως το εθνικό
σημείο επαφής της Χώρας μας, με το Κοινό Σύστημα
Επικοινωνίας και Πληροφόρησης Εκτάκτων Αναγκών
(Common Emergency Communication and Information
System, εφεξής CECIS) της Ευρωπαϊκής Επιτροπής, την
ενημέρωση για όλα τα συμβάντα που συντονίζονται και
εποπτεύονται από το CECIS και την επικοινωνία με το
Κέντρο Συντονισμού Αντιμετώπισης Έκτακτων Αναγκών
[Emergency Response Coordination Centre (ERCC) και,
μέσω αυτού, με τα αντίστοιχα επιχειρησιακά κέντρα πολιτικής προστασίας των άλλων Κρατών Μελών της Ε.Ε.]
γγ. Την καταχώριση των διαθέσιμων Ελληνικών επιχειρησιακών μέσων που εντάσσονται στον Μηχανισμό,
συμπεριλαμβανομένης της Εθελοντικής Δεξαμενής Πολιτικής Προστασίας και του rescEU (Ομάδες Επέμβασης,
Μονάδες Πολιτικής Προστασίας, Μονάδες Τεχνικής Υποστήριξης, άλλων επιχειρησιακών μέσων αντιμετώπισης
και εμπειρογνώμονες) στην αντίστοιχη βάση δεδομένων που τηρείται στο CECIS και την επικαιροποίηση των
στοιχείων τους, σε συνεργασία με τη Διεύθυνση Διεθνών
Σχέσεων της Γ.Γ.Π.Π.
δδ. Την ενημέρωση για τις καταχωρημένες ικανότητες
άλλων Κ-Μ.
εε. Στις περιπτώσεις ενεργοποίησης του Μηχανισμού
και σε λοιπές περιπτώσεις διεθνούς συνδρομής, την
τήρηση όλων των απαραίτητων διαδικασιών, οι οποίες
προβλέπονται στην ενωσιακή και εθνική νομοθεσία, καθώς και σε διεθνείς συμφωνίες στον τομέα της πολιτικής
προστασίας, στις οποίες η Χώρα είναι συμβαλλόμενο
μέρος, για την αποστολή ή την υποδοχή διεθνούς βοήθειας. Οι διαδικασίες καλύπτουν το σύνολο των επι-
χειρήσεων και αποστολών, από την αρχική υποβολή ή
λήψη του αιτήματος έως και την αποχώρηση των μέσων
της διεθνούς συνδρομής από την Χώρα ή την επιστροφή των ελληνικών μέσων της διεθνούς συνδρομής στη
Χώρα μας, καθώς και τις διαδικασίες υποστήριξης της
χώρας υποδοχής (Host Nation Support). Στις διαδικασίες αυτές συμπεριλαμβάνεται η μέριμνα για την συ-
μπλήρωση και αποστολή, σε περίπτωση ενεργοποίησης
του Μηχανισμού, στο ERCC και, σε λοιπές περιπτώσεις
διεθνούς συνδρομής, στα ορισθέντα σημεία επαφής
άλλων χωρών, ημερήσιων αναφορών, εφόσον αυτές
ζητούνται.
στστ. Ειδικότερα, στις ανωτέρω υπό στοιχείο (εε’) περιπτώσεις, προβαίνει σε όλες τις απαραίτητες διαδικασίες
προς το ERCC, με το εκάστοτε προβλεπόμενο από την
ενωσιακή νομοθεσία μέσο (ηλεκτρονικό ή άλλο) σχετικά
με τη χρηματοδοτική συνδρομή της Ε.Ε. για την κάλυψη
του εκάστοτε προβλεπομένου από την ενωσιακή νομοθεσία κόστους της προσφερόμενης από τη Χώρα μας
βοήθειας σε πληγείσες χώρες. Στις διαδικασίες αυτές
συμπεριλαμβάνεται ιδίως η συμπλήρωση και αποστολή
του αρχικού αιτήματος χρηματοδότησης.
ζζ. Στις υπό στοιχείο εε’ και στστ’ περιπτώσεις την επικοινωνία και συνεργασία με τη Διεύθυνση Διεθνών Σχέ-
σεων της Γ.Γ.Π.Π. για τη συμπλήρωση των απαιτούμενων
στοιχείων και την άμεση επικοινωνία με τις άλλες μονάδες του Ε.Σ.Κ.Ε.ΔΙ.Κ., με φορείς και εμπλεκόμενα Κέντρα
Επιχειρήσεων άλλων Υπηρεσιών, όπως του Γ.Ε.ΕΘ.Α., του
Γ.Ε.Α., της ΕΛ.ΑΣ., του Α.ΛΣ.-ΕΛ.ΑΚΤ., του Ε.Κ.Α.Β. κ.α., για
τον συντονισμό της διεθνούς συνδρομής και την παροχή
των απαραίτητων στοιχείων για την υποβολή των αιτημάτων χρηματοδότησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
ηη. Την τήρηση φακέλου για κάθε διεθνή αποστολή
από και προς τη Χώρα με όλα τα απαραίτητα επιχειρησιακά και οικονομικά στοιχεία.
θθ. Την ενημέρωση του ERCC για τη διαθεσιμότητα των
ελληνικών ικανοτήτων rescEU στα προβλεπόμενα στην
ενωσιακή νομοθεσία χρονικά διαστήματα.
ιι. Τη διαβίβαση στο ERCC των αιτημάτων ενεργοποίησης της ευρωπαϊκής υπηρεσίας «Κοπέρνικος»
(Copernicus/Emergency Management Service - Mapping
της Ε.Ε.), για παραγωγή δορυφορικών χαρτών σε πληγείσες περιοχές, ύστερα από εντολή της Γενικής Διεύθυνσης
Συντονισμού της Γ.Γ.Π.Π.
ιαια. Τη συμμετοχή σε τηλεδιασκέψεις και λοιπές δράσεις ενημέρωσης και ανταλλαγής πληροφοριών με άλλα
Κ-Μ, αναφορικά με την επιχειρησιακή ετοιμότητα και την
ενημέρωση των εν εξελίξει συμβάντων.
ιβιβ. Την καθημερινή παρακολούθηση, σε πανελλαδικό
επίπεδο, όλων των εν εξελίξει αγροτοδασικών πυρκαγιών και σοβαρών συμβάντων που ενδέχεται να οδη-
γήσουν σε ενεργοποίηση του Μηχανισμού ή διεθνούς
συμφωνίας, στην οποία η Χώρα είναι συμβαλλόμενο
μέρος, προς τον σκοπό καλύτερης προετοιμασίας.
ιγιγ. Την τήρηση και επικαιροποίηση της εθνικής και
ενωσιακής νομοθεσίας που αφορά στις αρμοδιότητες
της Μονάδας, στις διαδικασίες υποστήριξης της χώρας
υποδοχής (Host Nation Support Guidelines), όπως αυτές
έχουν αποτυπωθεί σε εθνικά ή διεθνώς αναγνωρισμένα
κείμενα (ενδεικτικά του Ο.Η.Ε., του NATO της Ε.Ε.), στα
υφιστάμενα εθνικά μνημόνια ενεργειών και στις ανάλογες διατάξεις διεθνών συμφωνιών στον τομέα της πολι-
τικής προστασίας, στις οποίες η Χώρα μας είναι συμβαλλόμενο μέρος, κατόπιν ενημέρωσης από τη Διεύθυνση
Διεθνών Σχέσεων της Γ.Γ.Π.Π.
Εα. Η Μονάδα Ευρωπαϊκού Αριθμού Έκτακτης Ανάγκης (Unit5-112), η οποία λειτουργεί σε εικοσιτετράωρη
βάση όλες τις ημέρες του έτους και διαρθρώνεται ως
εξής:
αα. Κέντρο 112 Α, το οποίο λειτουργεί ως βασικό Κέντρο και περιλαμβάνει Κέντρο Επικοινωνιών (call center)
και Κέντρο Δεδομένων (data center).
ββ. Κέντρο 112 Β, το οποίο λειτουργεί ως εφεδρικό,
ενεργοποιείται με εντολή του Γενικού Γραμματέα Πολιτικής Προστασίας και περιλαμβάνει Κέντρο Επικοινωνιών
(call center) και Κέντρο Δεδομένων (data center).
γγ. Θάλαμο Ε.Σ.Κ.Ε.ΔΙ.Κ., σκοπός του οποίου είναι η
διασύνδεση της Μονάδας με τις υπόλοιπες Μονάδες
του Ε.Σ.Κ.Ε.ΔΙ.Κ. μέσω πληροφοριακών συστημάτων
που επιτρέπουν αφενός μεν την μεταφορά της πληροφορίας σχετικά με τα συμβάντα που αναγγέλλονται στον
Ευρωπαϊκό Αριθμό Έκτακτης Ανάγκης 112, αφετέρου
δε τη διασύνδεση με το σύστημα αποστολής προειδοποιητικών μηνυμάτων.
β. Η διασύνδεση της Μονάδας με τους Φορείς Αντιμετώπισης Κινδύνων και Εκτάκτων Αναγκών (Φ.Α.Κ.Ε.Α.) για
τη διαχείριση των συμβάντων που αναγγέλλονται στο
112 υλοποιείται μέσω πληροφοριακού συστήματος που
συνδέεται με τα υφιστάμενα τερματικά υποδοχής κλήσεων εκτάκτων αναγκών των Φ.Α.Κ.Ε.Α. και εξασφαλίζει τη
μεταφορά της πληροφορίας σε πραγματικό χρόνο. Στο
πλαίσιο λειτουργίας της Μονάδας Ευρωπαϊκού Αριθμού
Έκτακτης Ανάγκης, οι Φ.Α.Κ.Ε.Α.:
αα. Τοποθετούν στις κατά τόπους Υπηρεσίες τους και
στελεχώνουν σε εικοσιτετράωρη βάση, όλες τις ημέρες
του έτους, τους σταθμούς που διατίθενται αποκλειστικά
για τη λειτουργία του ως άνω πληροφοριακού συστήματος. Κάθε Φ.Α.Κ.Ε.Α. διατηρεί σε σύνδεση έναν τουλάχι-
στον χειριστή ανά εγκατάσταση.
ββ. Προβαίνουν σε όλες τις απαραίτητες ενέργειες
για την εξασφάλιση επάρκειας και καταλληλότητας της
σύνδεσης των τερματικών αρμοδιότητάς τους με το ως
άνω πληροφοριακό σύστημα.
γγ. Απαντούν άμεσα στην επικοινωνία που γίνεται από
τη Μονάδα και διεκπεραιώνουν τα συμβάντα κινητοποιώντας τους κατάλληλους πόρους και δυνάμεις.
δδ. Συμμετέχουν σε κλήσεις συνακρόασης μεταξύ των
αρμόδιων φορέων στο πλαίσιο διαχείρισης σύνθετων
επιχειρησιακών καταστάσεων.
εε. Ενεργοποιούν άλλους φορείς ή εξωτερικές υπηρεσίες για τη διαχείριση των συμβάντων κατά λόγο αρ-
μοδιότητας.
γ. Η Μονάδα Ευρωπαϊκού Αριθμού Έκτακτης Ανάγκης
(Unit5-112) στελεχώνεται από:
αα. Έναν (1) Προϊστάμενο της Μονάδας, σύμφωνα με
τα οριζόμενα στο άρθρο 23.
ββ. Έναν (1) Αξιωματικό Επιχειρήσεων, σύμφωνα με
τα οριζόμενα στο άρθρο 24.
γγ. Τέσσερις (4) Διαχειριστές Συστημάτων Επικοινωνιών και Πληροφορικής, σύμφωνα με το άρθρο 25.
δδ. Το προσωπικό βάρδιας (αλλαγής).
Οι αλλαγές λειτουργούν εναλλασσόμενες σε εικοσιτετράωρη βάση, ανά βάρδια, η οποία ορίζεται ως εξής:
αα. Ένας (1) Συντονιστής Αλλαγής (Βάρδιας) σε κάθε
Κέντρο 112 που λειτουργεί, προερχόμενος εκ περιτροπής από τους Φ.Α.Κ.Ε.Α., σύμφωνα με τα οριζόμενα στο
άρθρο 26.
ββ. Οκτώ (8) Επιχειρησιακούς Συνδέσμους σε κάθε Κέντρο 112, ανά δύο προερχόμενους από κάθε Φ.Α.Κ.Ε.Α.,
σύμφωνα με τα οριζόμενα στο άρθρο 27.
Ο Θάλαμος Ε.Σ.Κ.Ε.ΔΙ.Κ. στελεχώνεται από δύο (2) εκ
των Επιχειρησιακών Συνδέσμων βάρδιας.
γγ. Έναν (1) Συντονιστή Χειριστών Εισερχομένων Κλήσεων, σύμφωνα με τα οριζόμενα στο άρθρο 28, σε κάθε
Κέντρο 112 που λειτουργεί.
δδ. Έως 45 Χειριστές Εισερχομένων Κλήσεων, σύμφωνα με τα οριζόμενα στο άρθρο 29, σε κάθε Κέντρο 112
που λειτουργεί.
Πλην του προσωπικού του Πυροσβεστικού Σώματος,
το προσωπικό της Μονάδας Ευρωπαϊκού Αριθμού Εκτάκτου Ανάγκης υπηρετεί με διάθεση ή απόσπαση στη
Γενική Γραμματεία Πολιτικής Προστασίας, αναλόγως του
φορέα προέλευσης.
δ. Η Μονάδα Ευρωπαϊκού Αριθμού Έκτακτης Ανάγκης (Unit5-112) υλοποιεί την Υπηρεσία Επικοινωνιών
Εκτάκτου Ανάγκης της Γενικής Γραμματείας Πολιτικής
Προστασίας. Αποστολή της είναι η υποδοχή και διαχείριση όλων των κλήσεων προς τον Ευρωπαϊκό Αριθμό
Έκτακτης Ανάγκης 112 και η αποστολή εξερχόμενων
μηνυμάτων/συναγερμών έκτακτης ανάγκης από αυτόν.
Ειδικότερα, είναι αρμόδια για:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
αα. Τη λήψη και εξυπηρέτηση τηλεφωνικών κλήσεων,
κλήσεων eCall, γραπτών μηνυμάτων (SMS), πολυμεσικών
μηνυμάτων (MMS), μηνυμάτων ηλεκτρονικού ταχυδρομείου (e-mail) και εγγράφων τηλεομοιοτυπίας (fax) προς
τον Ενιαίο Ευρωπαϊκό Αριθμό Έκτακτης Ανάγκης 112.
ββ. Τη συλλογή και αξιολόγηση πληροφοριών από
τους πολίτες που επικοινωνούν με το 112 σχετικά με τα
αναφερόμενα συμβάντα.
γγ. Τον άμεσο εντοπισμό της θέσης του καλούντα με
χρήση τεχνολογιών βασει δικτύου (networked-based
location) ή συσκευής (handset-based location).
δδ. Τη διαβίβαση των πληροφοριών, κατά λόγω αρμοδιότητας, στους Φ.Α.Κ.Ε.Α., ήτοι Πυροσβεστικό Σώμα,
Ελληνική Αστυνομία, Λιμενικό Σώμα- ΕΛ.ΑΚΤ. και Εθνικό
Κέντρο Άμεσης Βοήθειας, για την κινητοποίηση των αντίστοιχων δυνάμεων, όπως προβλέπεται από τις υπάρχου-
σες διατάξεις, προκειμένου ο πολίτης να μην προβαίνει
σε κλήσεις μεταξύ διαφορετικών εμπλεκόμενων φορέων
κατά την διάρκεια ενός περιστατικού.
εε. Τη συνεργασία με τους εμπλεκόμενους Φ.Α.Κ.Ε.Α.,
σύμφωνα με τις αρμοδιότητές τους και τις θεσμοθετημένες υποχρεώσεις τους.
στστ. Τη διοργάνωση κλήσεων συνακρόασης μεταξύ
των αρμόδιων φορέων στο πλαίσιο διαχείρισης σύνθετων επιχειρησιακών καταστάσεων.
ζζ. Τη συμμετοχή στη δημιουργία και διατήρηση της
κοινής επιχειρησιακής εικόνας του Ε.Σ.Κ.Ε.ΔΙ.Κ., εξασφαλίζοντας τη μεταφορά της πληροφορίας σχετικά
με τα συμβάντα που αναγγέλλονται στον Ευρωπαϊκό
Αριθμό Εκτάκτου Ανάγκης 112 μέσω κατάλληλων πληροφοριακών συστημάτων.
ηη. Την, μετά από εντολή του Γενικού Γραμματέα
Πολιτικής Προστασίας, μαζική και γεωστοχευμένη
προειδοποίηση πολιτών που βρίσκονται σε περιοχές
που απειλούνται από ή όπου εξελίσσονται φυσικές,
τεχνολογικές ή άλλου είδους καταστροφές. Σε περίπτωση απουσίας ή κωλύματος του Γενικού Γραμματέα
Πολιτικής Προστασίας, η ως άνω εντολή σε περίπτωση
απουσίας ή κωλύματος του Γενικού Γραμματέα Πολιτικής Προστασίας, η εντολή δίνεται από τον Διοικητή
του Ε.Σ.Κ.Ε.ΔΙ.Κ.. Η προειδοποίηση γίνεται μέσω αποστολής μηνυμάτων σε κινητά τηλέφωνα σε επιλεγμένη
γεωγραφική περιοχή με την τεχνολογία cell broadcast
ή μέσω αποστολής φωνητικών μηνυμάτων σε σταθερά ή κινητά τηλέφωνα, γραπτών μηνυμάτων (SMS) ή
μηνυμάτων ηλεκτρονικού ταχυδρομείου (e-mail) σε
εγγεγραμμένους πολίτες.Ειδικότερα η Μονάδα Ευρωπαϊκού Αριθμού Έκτακτης Ανάγκης (Unit5-112) κατά τη
διενέργεια κλήσης στον Ευρωπαϊκό Αριθμό Έκτακτης
Ανάγκης διενεργεί τις ακόλουθες ενέργειες:
ΣΤ. Μονάδα Διάσωσης και Αεροδιακομιδών («Unit6HEMS»), η οποία είναι αρμόδια για την επιχειρησιακή
διαχείριση των αιτημάτων εναέριας διάσωσης και αεροδιακομιδών, που εμπίπτουν στην αρμοδιότητα του
Μηχανισμού. Η Μονάδα στελεχώνεται από προσωπικό
του Π.Σ., του ΕΚΑΒ και του Γενικού Επιτελείου Εθνικής
Άμυνας (ΓΕΕΘΑ), το οποίο υπηρετεί εκ περιτροπής σε
βάρδιες, για την κάλυψη της εικοσιτετράωρης λειτουργίας της Μονάδας.
α) Σε κάθε βάρδια της ανωτέρω Μονάδας προΐσταται
ως Συντονιστής Συμβάντων βάρδιας, Αξιωματικός Γενικών Καθηκόντων του Π.Σ. Σε κάθε βάρδια υπηρετούν
μαζί με τον Συντονιστή Συμβάντων βάρδιας, ένας (1)
γιατρός από την ιατρική υπηρεσία του Ε.Κ.Α.Β. και στρατιωτικό προσωπικό από το ΓΕΕΘΑ, οι οποίοι συνιστούν
την Ομάδα Βάρδιας Έκτακτης Ανάγκης και αποσπώνται
στην ανωτέρω Μονάδα, κατά παρέκκλιση κάθε αντίθετης γενικής ή ειδικής διάταξης, με κοινή απόφαση των
αρμοδίων οργάνων του φορέα υποδοχής και του φορέα προέλευσης. Η Μονάδα στελεχώνεται, επίσης, από
Αξιωματικό Μονάδας, ο οποίος είναι Αξιωματικός του
Π.Σ., τρεις (3) Χειριστές Πληροφοριακών Συστημάτων
και διοικητικό προσωπικό. Οι Χειριστές Πληροφοριακών Συστημάτων και το διοικητικό προσωπικό μπορεί
να προέρχονται από το Π.Σ. και από το Ε.Κ.Α.Β.. Αν προέρχονται από το Ε.Κ.Α.Β., αποσπώνται στην ανωτέρω Μο-
νάδα, κατά παρέκκλιση κάθε αντίθετης γενικής ή ειδικής
διάταξης, με κοινή απόφαση των αρμοδίων οργάνων του
φορέα υποδοχής και του φορέα προέλευσης.
β) Η Ομάδα Βάρδιας αποφασίζει για την επιχειρησιακή
διαχείριση των αιτημάτων εναέριας διάσωσης και αεροδιακομιδών ως εξής: Στα συμβάντα και τις επιχειρήσεις
διάσωσης και αεροδιακομιδών, η οργάνωση και η εν γένει
διαχείριση της διάθεσης των πλησιέστερων, διαθέσιμων,
ικανών κατά περίπτωση μέσων, καθώς και η εκτέλεση του
πτητικού έργου γίνονται υπό τον συντονισμό του Π.Σ. και
του Γενικού Επιτελείου Εθνικής Άμυνας. Στο Ε.Κ.Α.Β. ανατίθενται η ιατρική αξιολόγηση της αναγκαιότητας δια-
κομιδής προσώπου με εναέρια μέσα και ο συντονισμός
παροχής των ιατρικών υπηρεσιών, στον οποίο περιλαμβάνεται η προτεραιοποίηση των σχετικών αιτημάτων από
υγειονομική άποψη, η επιλογή του κατάλληλου υγειονομικού σχηματισμού για την αντιμετώπιση των περιστατι-
κών αυτών, καθώς και η παροχή προνοσοκομειακής και
νοσοκομειακής φροντίδας των περιστατικών αυτών.
γ) Η επιχειρησιακή διαχείριση των αιτημάτων εναέριας
διάσωσης και αεροδιακομιδών από την Ομάδα Βάρδιας
έκτακτης ανάγκης της Μονάδας ενεργοποιείται ύστερα
από κλήση για την αντιμετώπιση περιστατικού είτε στον
ενιαίο ευρωπαϊκό αριθμό έκτακτης ανάγκης «112», είτε
σε οποιονδήποτε άλλο αριθμό έκτακτης ανάγκης.
δ) Για τις ανάγκες της απρόσκοπτης και αποτελεσματικής λειτουργίας του ΕΜΕΔΑ, το Π.Σ. και το Ε.Κ.Α.Β.
δύνανται να συνάπτουν με φορείς και υπηρεσίες του
δημοσίου, οργανισμούς, σωματεία ή εθελοντικές οργανώσεις των οποίων το αντικείμενο συνάπτεται με αυτό
του ΕΜΕΔΑ, από κοινού ή ξεχωριστά, μνημόνια συνεργασίας, με τα οποία καθορίζεται κάθε αναγκαία τεχνική
λεπτομέρεια για την υλοποίηση της σχετικής επιχειρησιακής διαδικασίας.
Συντονιστής Συμβάντων βάρδιας, Αξιωματικός Γενικών Καθηκόντων του Π.Σ.:
αα) Παρακολουθεί και ενημερώνεται, μέσω της
Υ.Ε.Μ.Π.Σ., για την ετοιμότητα και την επιχειρησιακή διαθεσιμότητα των ΒΕΕ και των Ε/Π αυτών.
ββ) Παρακολουθεί και ενημερώνεται για την ετοιμότητα και την επιχειρησιακή διαθεσιμότητα των λοιπών
εμπλεκόμενων Υπηρεσιών του Π.Σ..
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
γγ) Παρακολουθεί και ενημερώνεται για την ετοιμότητα και την επιχειρησιακή διαθεσιμότητα των αεροσκα-
φών του Υπουργείου Υγείας και του Γ.Ε.ΕΘ.Α..
δδ) Επικοινωνεί καθημερινά ή και όποτε αυτό είναι
απαραίτητο για την διασφάλιση της ομαλής διεξαγωγής των δράσεων ετοιμότητας και των επιχειρήσεων στο
πλαίσιο του ΕΣΕΔΑ.
εε) Λαμβάνει τα αιτήματα συνδρομής ή και επέμβασης
των εναερίων μέσων του Εθνικού Μηχανισμού, ενεργοποιεί τις ΒΕΕ καθώς και τις υπόλοιπες εμπλεκόμενες
Υπηρεσίες του Π.Σ..
στστ) Συντονίζει και επιβλέπει την εξέλιξη των επιχειρήσεων Εναέριας Δ-Α μέσω της Μονάδας Διάσωσης και
Αεροδιακομιδών (UNIT 6- HEMS).
ζζ) Λαμβάνει, αξιολογεί, ελέγχει και διαμοιράζει τις
πληροφορίες, τα αιτήματα και την ανατροφοδότηση
σχετικά με τις επιχειρήσεις Ε-Δ ΚΑΙ Α.
ηη) Διασφαλίζει τη διαλειτουργικότητα και την επικοινωνία με άλλες Υπηρεσίες, Φορείς, Οργανισμούς, κ.α.
θθ) Συντονίζει τις δράσεις του Π.Σ. με άλλους Φορείς
(Ένοπλες Δυνάμεις, Υ.Π.Α., ΕΛ.ΑΣ., Υπουργείο Υγείας,
Ε.Κ.Α.Β., κ.α.) για την υλοποίηση των δράσεων των επιχειρήσεων Ε-Δ ΚΑΙ Α.»
9. Προστίθεται άρθρο 29Α με τίτλο Ιατρός Μονάδας
Διάσωσης και Αεροδιακομιδών («Unit6-HEMS») το οποίο
έχει ως ακολούθως:
«Άρθρο 29Α
Ιατρός Μονάδας Διάσωσης
και Αεροδιακομιδών («Unit6-HEMS»)
Ο ιατρός από την ιατρική υπηρεσία του Ε.Κ.Α.Β ως
μέλος της Ομάδας Βάρδιας αποφασίζει για την επιχειρησιακή διαχείριση των αιτημάτων εναέριας διάσωσης
και αεροδιακομιδών ως εξής αξιολογεί την αναγκαιότητα διακομιδής προσώπου με εναέρια μέσα και ο
συντονισμός παροχής των ιατρικών υπηρεσιών, στον
οποίο περιλαμβάνεται η προτεραιοποίηση των σχετικών αιτημάτων από υγειονομική άποψη, η επιλογή του
κατάλληλου υγειονομικού σχηματισμού για την αντιμετώπιση των περιστατικών αυτών, καθώς και η παροχή
προνοσοκομειακής και νοσοκομειακής φροντίδας των
περιστατικών αυτών. Οι επιμέρους αρμοδιότητές του
είναι οι ακόλουθες:
(αα) Ενημερώνει ιεραρχικά τον Συντονιστή Διάσωσης
και Αεροδιακομιδών ή τον νόμιμο αναπληρωτή του.
(ββ) Μαζί με την Ομάδα Βάρδιας, αξιολογεί και αποφασίζει για την αναγκαιότητα διάθεσης εναερίου μέσου.
(γγ) Μαζί με την Ομάδα Βάρδιας σε περίπτωση αιτήματος αεροδιακομιδής αξιολογεί και κρίνει μαζί την
αναγκαιότητα αυτής, σε συνεργασία με τις υπηρεσίες
του Ε.Κ.Α.Β. και τις τοπικές υγειονομικές δομές, έτσι ώστε
να διαπιστωθεί ότι τα εναέρια μέσα αποτελούν τα πλέον
πρόσφορα και κατάλληλα μέσα για την διακομιδή του
ατόμου/ων που χρήζει βοήθειας.
(δδ) Κινητοποιεί ή θέτει σε ετοιμότητα το εκάστοτε παράρτημα ή τομέα του Ε.Κ.Α.Β. κατά χωρική αρμοδιότητα.
(εε) Εποπτεύει τη συνεχή και επικαιροποιημένη ροή
των ιατρικής φύσεως πληροφοριών προς το σύνολο των
εμπλεκομένων.
(στστ)  Εποπτεύει τη συνεχή και απρόσκοπτη επικοινωνία μεταξύ του συνόλου των εμπλεκομένων.
(ηη) Προβαίνει σε οποιαδήποτε περαιτέρω ενέργεια ή
κινητοποίηση που κρίνεται αναγκαία για τη διαχείριση
του περιστατικού».
10. Τροποποιείται η παρ. 3 και προστίθενται παρ. 4 και
6 στο άρθρο 30 και το άρθρο 30 διαμορφώνεται ως εξής:
Άρθρο 30
Καταγραφή συνδιαλέξεων
1. Οι συνομιλίες του Ε.Σ.Κ.Ε.ΔΙ.Κ. καταγράφονται καθ’
όλο το εικοσιτετράωρο από ψηφιακό καταγραφικό μηχάνημα.
2. Οι καταγραφές επέχουν θέση εγγράφων. Η ανάγνωσή τους γίνεται με απομαγνητοφώνηση και ακρόαση.
Αποτελούν απόρρητα έγγραφα, αντίγραφα ή αποσπάσματα των οποίων χορηγούνται μόνο σε όσους διενερ-
γούν σχετικές διοικητικές εξετάσεις καθώς και στις ανακριτικές και δικαστικές αρχές εφόσον ζητηθούν.
3. Οι καταγραφές στο ψηφιακό καταγραφικό σύστημα
τηρούνται για χρονικό διάστημα τριμήνου στο σύστημα.
Περιοδικά και σε κάθε περίπτωση προ της παρέλευσης
τριμήνου διενεργείται αρχειοθέτηση των δεδομένων του
καταγραφικού, με συγκρότηση Επιτροπής Αρχειοθέτησης Δεδομένων Καταγραφικού.
4. Η Επιτροπή Αρχειοθέτησης Δεδομένων Καταγραφικού συγκροτείται με απόφαση του Διοικητή του
Ε.Σ.Κ.Ε.ΔΙ.Κ., αποτελείται από τουλάχιστον τρία μέλη
προσωπικού υπηρετούντος στο Ε.Σ.Κ.Ε.ΔΙ.Κ. Η Επιτροπή Αρχειοθέτησης Δεδομένων Καταγραφικού έχει ετή-
σια θητεία και επιμελείται την τακτική αντιγραφή ανά
τρίμηνο των δεδομένων του ψηφιακού καταγραφικού
συστήματος του ΕΣΚΕΔΙΚ σε εξωτερικούς υλικούς φορείς
(ηλεκτρονικά μέσα αποθήκευσης). Οι υλικοί φορείς αντιγραφής δεδομένων του καταγραφικού ανά τρίμηνο, τη-
ρούνται για χρονικό διάστημα τριετίας. Οι υλικοί φορείς
αρχειοθέτησης δεδομένων του Ε.Σ.Κ.Ε.ΔΙ.Κ. τηρούνται
με ευθύνη του Διοικητή του Ε.Σ.Κ.Ε.ΔΙ.Κ. στο απόρρητο
αρχείο του και είναι προσβάσιμοι κατά τους όρους της
παρ. 2, δηλαδή στο πλαίσιο αιτημάτων από διενεργούντες διοικητική εξέταση καθώς και από τις ανακριτικές
και τις δικαστικές αρχές εφόσον ζητηθούν.
5. Σε κάθε περίπτωση εκδήλωσης καταστροφικού συμβάντος μεγάλης εμβέλειας και μείζονος ενδιαφέροντος
κατά τη διάρκεια του οποίου υπήρξε απώλεια ανθρώπινης ζωής ή σοβαρός τραυματισμός, μετά το πέρας του
συμβάντος και σε χρονικό διάστημα όχι μεγαλύτερο των
τριών ημερών, προς τον σκοπό της άμεσης διαφύλαξης
του περιεχομένου του ψηφιακού καταγραφικού συστήματος η Επιτροπή Αρχειοθέτησης Δεδομένων Καταγρα-
φικού, διενεργεί με εντολή του Διοικητή του Ε.Σ.Κ.Ε.ΔΙ.Κ.
άμεση αντιγραφή των δεδομένων του ψηφιακού καταγραφικού συστήματος σε εξωτερικό υλικό φορέα, τον
οποίο αρχειοθετεί στο απόρρητο αρχείο του Διοικητή
του Ε.Σ.Κ.Ε.ΔΙ.Κ. προς δυνητική χρήση των αρμόδιων
ανακριτικών και δικαστικών αρχών. Η Επιτροπή συνέρχεται για τον σκοπό αυτό με ειδική εντολή του Διοικητή του
Ε.Σ.Κ.Ε.ΔΙ.Κ. η οποία χαρακτηρίζει το συμβάν ως μείζονος ενδιαφέροντος και ορίζει το χρονικό διάστημα αντι-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 14/10.01.2025
γραφής από το καταγραφικό σε εξωτερικό υλικό φορέα.
Αντίγραφο του εξαγόμενου αρχείου αποστέλλεται προς
ενημέρωση στο απόρρητο πρωτόκολλο του αρμόδιου
Υπουργού Κλιματικής Κρίσης και Πολιτικής Προστασίας.
6. Μετά την παρέλευση του χρόνου διατήρησης του
αρχειακού υλικού αυτό καταστρέφεται σύμφωνα με τα
οριζόμενα στην ισχύουσα νομοθεσία για την καταστροφή των ηλεκτρονικών αρχείων».
11. Τροποποιείται η παρ. 2 του άρθρου 3 και το άρθρο 35 διαμορφώνεται ως εξής:
«Άρθρο 35
Χορήγηση Αδειών
1. Η χορήγηση αδειών των πυροσβεστικών υπαλλήλων
που υπηρετούν στο Ε.Σ.ΚΕ.ΔΙ.Κ. πραγματοποιείται σύμφωνα με το κείμενο θεσμικό πλαίσιο του Π.Σ.
2. Η χορήγηση αδειών των υπαλλήλων που υπηρετούν στο Ε.Σ.ΚΕ.ΔΙ.Κ. και προέρχονται από τις Ένοπλες
Δυνάμεις, την Ελληνική Αστυνομία, το Λιμενικό Σώμα
Ελληνική Ακτοφυλακή ή άλλους φορείς του Δημοσίου
τομέα, υπό την προϋπόθεση ότι θα εξασφαλίζεται η
αναπλήρωσή τους και δεν θίγεται εξ αυτών η εύρυθμη
λειτουργία του Ε.Σ.ΚΕ.ΔΙ.Κ».
12. Κατά τα λοιπά ισχύει η υπό στοιχεία 29190 οικ.
Φ.109.1/20.07.2020 απόφαση του Γενικού Γραμματέα
Πολιτικής Προστασίας «Κανονισμός Οργάνωσης και
Λειτουργίας του Εθνικού Συντονιστικού Κέντρου Επιχειρήσεων και Διαχείρισης Κρίσεων (Ε.Σ.Κ.Ε.ΔΙ.Κ.) ρύθμιση
θεμάτων διάρθρωσης, στελέχωσης και λοιπές διατάξεις»
(Β’ 3005).
Άρθρο δεύτερο
Η ισχύς της παρούσας απόφασης άρχεται από την δημοσίευσή της στην Εφημερίδα της Κυβερνήσεως
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 24 Δεκεμβρίου 2024
Ο Γενικός Γραμματέας
ΒΑΣΙΛΕΙΟΣ ΠΑΠΑΓΕΩΡΓΙΟΥ

[Source: 20250200014.pdf | Tokens: 55523]